PATVIRTINTA

Šilalės švietimo pagalbos tarnybos direktoriaus

2023 m. gruodžio 18 d. įsakymu Nr. Į-104

**KŪRYBINIŲ DARBŲ KONKURSO „MANO PRASMINGAS LAIKAS“**

**NUOSTATAI**

**I. BENDRIEJI NUOSTATAI**

1. Kūrybinių darbų konkurso „Mano prasmingas laikas“ (toliau – Konkursas) nuostatai reglamentuoja Konkurso tikslus, uždavinius, dalyvius, organizavimo ir pateikimo sąlygas, reikalavimus teikiamiems darbams, apdovanojimo tvarką.

2. Konkursą organizuoja Šilalės švietimo pagalbos tarnyba, Šilalės rajono socialinių pedagogų ir psichologų metodinis būrelis.

3. Informacija apie Konkursą skelbiama Šilalės švietimo pagalbos tarnybos interneto tinklalapyje <http://www.silsviet.lt/> ir Šilalės rajono ugdymo įstaigų interneto tinklalapiuose.

**II. KONKURSO TIKSLAI IR UŽDAVINIAI**

4. Konkurso tikslas - skatinti mokinius kūrybiškai parodyti trumpuose vaizdo filmuose prasmingas laiko praleidimo formas, atskleisti mėgstamus pomėgius.

5. Konkurso uždaviniai:

5.1. ugdyti savęs pažinimą, prasmingai leidžiant laisvalaikį ir atsisakant žalingų įpročių (tabako, alkoholio, medijų naudojimo);

5.2. skatinti laisvai veikti, realizuoti savo sumanymus, atskleisti mėgstamus pomėgius;

5.3. Ugdyti mokinių kūrybinius gebėjimus, skatinti kūrybiškai panaudoti skaitmenines technologijas.

**III. KONKURSO DALYVIAI**

6. Skiriamos Konkurso grupės:

1 grupė: 3 – 4 klasių mokiniai;

2 grupė: 5 – 8 klasių mokiniai;

3 grupė: 9 – 11 klasių mokiniai.

7. Konkurse galima dalyvauti individualiai ar subūrus komandą.

**IV. KONKURSO ORGANIZAVIMAS IR DARBŲ PATEIKIMO SĄLYGOS**

8. Konkurso dalyviai turi sukurti 1-3 minučių filmus.

9. Vaizdo filmas – tai istorija, papasakota vaizdais. Kūrybinių darbų tematika – mano prasmingas laikas.

10. Darbas turi būti autorinis kūrinys, originalus, atitinkantis temos aktualumą.

11. Vaizdo filmas turi atitikti techninius reikalavimus: trukmė ne ilgesnė nei 3 minutės.

12. Mokiniai darbus (vaizdo filmus) konkursui kuria savarankiškai ar vadovaujami mokytojų.

13. Konkursas organizuojamas dviem etapais:

13.1. pirmąjį etapą organizuoja ugdymo įstaigos socialinis pedagogas;

13.1.1. vaizdo filmų atranka vyksta ugdymo įstaigų klasėse, organizuoja mokytojas, klasės auklėtojas;

13.1.2. iki 2024 m. vasario 4 d. ugdymo įstaigos organizuoja geriausių klasės darbų pristatymą, kurio metu išrenkami originaliausi darbai, patenkantys į antrąjį etapą;

13.2. antrąjį etapą organizuoja Šilalės švietimo pagalbos tarnyba.

14. Į antrąjį konkurso etapą ugdymo įstaigos pateikia po vieną darbą nuo klasių komplektų skaičiaus iki 2024 m. kovo 4 d.

15. Vaizdo filmus Konkurso dalyvis arba ugdymo įstaigos socialinis pedagogas turi įkelti į interneto svetainę [www.youtube.com](http://www.youtube.com) ir atsiųsti nuorodą el. paštu info@silsviet.lt;

16. Prie kūrybinio darbo turi būti prisegta dalyvio anketa (nuostatų 1 priedas) ir sutikimas dėl asmens duomenų naudojimo dalyvavimui Kūrybinių darbų konkurse „Mano prasmingas laikas“.

17. Vertinami tik tie darbai, kurie Konkursui pateikti pagal organizatoriaus reikalavimus ir atitinka Konkurso nuostatus.

18. Kūrybinius darbus vertina Šilalės švietimo pagalbos tarnybos direktoriaus įsakymu sudaryta komisija.

**V. BAIGIAMOSIOS NUOSTATOS**

19. Komisijos atrinkti darbai, labiausiai atspindintys Konkurso tikslus ir uždavinius, pristatomi baigiamojo konkurso renginio „Mano prasmingas laikas“ metu, Šilalės švietimo pagalbos tarnyboje.

20. Pateikdami darbus Konkursui dalyviai suteikia organizatoriams teisę atsiųstus darbus neatlygintinai naudoti savo nuožiūra informaciniais ar edukaciniais tikslais.

21. Visi Konkurso dalyviai bus apdovanoti padėkos raštais.

22. Papildomą informaciją teikia Šilalės švietimo pagalbos tarnybos socialinė pedagogė Elena Bartkienė el. paštu: info@silsviet.lt arba tel. 864654094.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kūrybinių darbų konkurso

„Mano prasmingas laikas“ nuostatų

1 priedas

Dalyvio anketa

|  |  |
| --- | --- |
| Vardas, pavardė |  |
| Mokykla, klasė |  |
| Mokytoja |  |

**SUTIKIMAS DĖL ASMENS DUOMENŲ NAUDOJIMO DALYVAVIMUI**

**KŪRYBINIŲ DARBŲ KONKURSE „MANO PRASMINGAS LAIKAS“**

\_\_\_\_\_\_\_\_\_\_\_\_\_

(pildymo data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(įrašyti vardą ir pavardę)*

1. **Sutinku/nesutinku** (*reikalingą žodį pabraukti*), kad:

1.1. Šilalės švietimo pagalbos tarnyba gautų ir tvarkytų šiuos mano arba mano vaiko duomenis:

1.1.1. vardą ir pavardę;

1.1.2. telefono numerį;

1.1.3. elektroninio pašto adresą;

1.1.4. klasę;

1.1.5. mokyklą.

2. **Sutinku/nesutinku** (*reikalingą žodį pabraukti*), kad:

2.1. mano arba mano vaiko kontaktiniai duomenys (telefono numeris, elektroninio pašto adresas) būtų naudojami informacijai apie Konkursą pateikti.

3. **Sutinku/nesutinku** (*reikalingą žodį pabraukti*), kad:

3.1. mano arba mano vaiko kūrybinis darbas būtų viešinamos interneto svetainėje [www.youtube.com](http://www.youtube.com) ir [www.silsviet.lt](http://www.silsviet.lt) bei Šilalės švietimo pagalbos tarnybos facebooke paskyroje.

4. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrąjame asmens duomenų apsaugos reglamente bei kituose teisės aktuose, reglamentuojančiuose asmens duomenų apsaugą: teisė būti informuotam apie asmens duomenų tvarkymą, teisė susipažinti su savo asmens duomenimis, teisė reikalauti ištaisyti duomenis, teisė reikalauti ištrinti duomenis („teisė būti pamirštam“), teisė reikalauti apriboti duomenų tvarkymą, teisė į duomenų perkeliamumą, teisė nesutikti, teisė reikalauti, kad asmeniui nebūtų taikomas automatizuotas atskirų sprendimų priėmimas, įskaitant profiliavimą.

5. Pateikiu savo arba savo vaiko duomenis:

|  |  |
| --- | --- |
| Vardas, pavardė |  |
| Mokykla |  |
| Klasė |  |
| Telefono numeris |  |
| Elektroninio pašto adresas |  |

6. Patvirtinu, kad 5 punkte pateikti duomenys yra teisingi.

**\*\*Mokinio** arba\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**\*Mokinio tėvas/globėjas** *(parašas)*  *(vardas ir pavardė)*

**\*** Asmenims, kuriems nėra 14 m. – pildo tėvai/globėjai.

\*\* Asmenims, kuriems yra 14 m.- pildo patys.